דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

7. כתב תביעה בסדר דין מהיר - ביטוח סיעודי

בבית-המשפט השלום                                                                    ת"א ______

ב ____           

התובעים:                      
1. עזבון המנוח ____ ז"ל




2. ____ ת.ז. ____ 



3. ____ ת.ז. ____



4. ____ ת.ז. ____

ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעת:

____ לביטוח בע"מ




מרח' ____, עיר ____ 

מהות התביעה: חוזית - כספית.
סכום התביעה: ____ ש"ח.
כתב תביעה בסדר דין מהיר

1. התובע מס' 1 (להלן: "התובע") הינו יליד ____ נפטר ביום ____.

2. התובעים 1 - 4 הינם היורשים הבלעדיים של התובע. 

התובעת 2 הינה אלמנתו של התובע ואילו התובעים 3-2 הינם הילדים היחידים של התובע.

3. הנתבעת הינה חברה לביטוח הפועלת כחוק בישראל ואשר בכל הזמנים הרלוונטים לכתב תביעה זה ביטחה את התובע בפוליסה לביטוח סיעודי מס' ____ ____ החל מיום ____ (להלן: "הפוליסה"). הפוליסה הוצאה במסגרת ביטוח סיעודי קבוצתי לגימלאי הסתדרות המורים.

יודגש בזה כי בעת הגשת בקשת ההצטרפות לביטוח הסיעודי וכחלק ממנו, חתם התובע על כתב ויתור על סודיות רפואית המאפשר לנתבעת לבדוק את נכונות הצהרת התובע ואת תיקו הרפואי. הנתבעת לא עשתה כן והיא מנועה מלטעון היום לפערים שבין הצהרת התובע בטופס הבקשה לבין עברו הרפואי הרשום, המוכחשים כשלעצמם.
 
כמו-כן הנתבעת לא דרשה מהתובע בשלב ההצטרפות לביטוח, להיבדק על-ידי רופא מטעמה.

העתק בקשת ההצטרפות לביטוח מצ"ב, מסומן א' ומהווה חלק בלתי-נפרד מכתב תביעה זה.
העתק טופס פרטי הביטוח למבוטח מצ"ב, מסומן ב' ומהווה חלק בלתי-נפרד מכתב תביעה זה.
4. הפוליסה כללה, בין היתר, כיסוי סיעודי של 3 יחידות כיסוי למשך 60 חודשים.
יחידה אחת שוות ערך ל - ____ ש"ח נכון למדד ____, דהיינו 3 יחידות שוות ערך ל - ____ ש"ח (קרן) לחודש, זאת למשך 60 חודשים.
העתק טופס עיקרי הביטוח מצ"ב, מסומן ג' ומהווה חלק בלתי-נפרד מכתב תביעה זה.

5. ביום ____, כשהוא בן ____, הגיש התובע תביעה לנתבעת בגין הפוליסה וביקש "להפעיל" את פוליסת הסיעוד.

מצבו של התובע באותה עת היה ירוד, הוא היה מרותק חלקית לכסא גלגלים והיה זקוק להשגחה צמודה ולעזרה במשך 24 שעות. 
העתק טופס הגשת התביעה בגין פוליסת סיעוד מצ"ב, מסומן ד' ומהווה חלק בלתי-נפרד מכתב תביעה זה.

6. הנתבעת לא השיבה עניינית לתובע והתובע באמצעות בתו נאלץ לפנות בדרישה תקיפה לנתבעת לטפל בתביעה. 

העתק מכתב התובע לנתבעת מיום ____ מצ"ב, מסומן ה' ומהווה חלק בלתי-נפרד מכתב תביעה זה.
העתק מכתב התובע לנתבעת מיום ____ מצ"ב, מסומן ו' ומהווה חלק בלתי-נפרד מכתב תביעה זה.
7. לאחר סחבת מצד הנתבעת אשר הותירה את התובע ללא מענה לתביעתו, הודיעה הנתבעת לתובע ביום ____ כי מבדיקת תיקו הרפואי עולה כי הוא סבל ממחלת לב איסכמית, מחלת כלי דם כליליים וורטיגו עוד לפני הצטרפות לביטוח ואילו מידע זה היה ידוע, הוא היה מתקבל בתנאי חיתום שונים. משכך, ענתה הנתבעת כי תביעתו מאושרת החל מיום ____ אך הפיצוי מוקטן.

העתק מכתב התשובה של הנתבעת מיום ____ מצ"ב, מסומן ז' ומהווה חלק בלתי-נפרד מכתב תביעה זה.

8. התובע פנה אל הנתבעת לברור הטענות המועלות על ידה וביקש אף פירוט בדבר גובה התשלום אשר אושר על ידה בתביעתו.
העתק מכתבו של ב"כ התובע מיום 1.3.2010 מצ"ב, מסומן ח' ומהווה חלק בלתי-נפרד מכתב תביעה זה.

9. ביום ____ השיבה הנתבעת לתובע כי לאור מצבו הרפואי בעבר, היה עליו לשלם פרמיה בגובה 150% ומשלא שולמה פרמיה בגובה שכזה (אלא בשיעור של 66% לטענתה), הרי שגובה הפיצוי יעמוד על 66% מסכום הביטוח המקורי.

יודגש כי בכל שלב משלבי קיום הפוליסה התובע לא נדרש לשלם תוספת כלשהי לפרמיה. טענת הנתבעת כי היה עליו לשלם פרמיה בשיעור 150% נולדה כתירוץ לצורך הפחתת תגמולי הביטוח.
העתק מכתב הנתבעת מיום ____ מצ"ב, מסומן ט' ומהווה חלק בלתי-נפרד מכתב תביעה זה.

10. התובעים יטענו כי לתובע לא היה מעולם ארוע לבבי, הוא לא עבר צינתור ולא אושפז או טופל בגין ארוע או מחלה לבבית, הוא לא סבל בעברו ממחלות לב או מורטיגו והיצרות כלי הדם שלו לא היתה מואצת יותר מתהליך טבעי התואם אדם בגילו.

11. יתרה-מכך, התובע לא עבר מעולם, לא לפני הצטרפותו לביטוח ולא עד יום פטירתו, אוטם שריר הלב ו/ או תעוקה בחזה ו/או התקף לב ו/או היווצרות קריש דם בדרכי הלב ו/או צנתור ו/או כל סימפטום אשר היה יכול להעיד על מחלה לבבית כלשהי. 

אף אחד מהאשפוזים של התובע לא היה קשור לארוע לבבי כלשהו.

12. עוד יטענו התובעים כי הפוליסה נשוא כתב תביעה זה הינה פוליסת סיעוד. ברי לכל בר דעת שגם אם אכן היה סובל התובע מהבעיות הרפואיות אותם מייחסת לו הנתבעת, הרי שבמרומי גילו (83) בעת עריכת הביטוח, היה מתקבל כמבוטח בתנאי ביטוח זהים.

13.  עוד יטענו התובעים כי גם אם נכונה טענת הנתבעת והנתונים אותם מציינת הנתבעת אכן מופיעים בתיקו הרפואי של התובע בעבר, הרי שמיום הצטרפות התובע לביטוח הסעודי ועד ליום הגשת תביעת הסיעוד חלפו מעל ____ שנים ומשכך אין הנתבעת יכולה להנות מתשלומי ביטוח מופחתים.


14. על-פי הוראת סעיף 43 לחוק חוזה הביטוח, התשמ"א-1981 לא יעמדו למבטחת התרופות המופיעות בסעיף 7 לחוק (פטור מתשלום תגמולי ביטוח ו/או תשלום תגמולי ביטוח מופחתים) מקום שחלפו 3 שנים מכריתת החוזה.

במקרה דנן, כאמור לעיל, מועד החתימה הינו ____ ומועד קרות מקרה הביטוח והגשת התביעה הינו ____, היינו למעלה מ - ____ שנים ומשכך הנתבעת חבה בתשלום תגמולי ביטוח מלאים.

15. בהתאם להודעת הנתבעת בנספחים ז' ו - ט' המצ"ב לעיל, סכום התשלום החודשי לו זכאי התובע, המהווה 66% מהסכום המלא, עומד על ____ ש"ח לחודש החל מיום ____.

הסכום המלא (ה - 100%), על-פי החשבון דלעיל הוא ____ ש"ח לחודש. ההפרש בין התשלום אותו היה אמור לקבל התובע מדי חודש ובין התשלום אותו קיבל בפועל הוא ____ ש"ח לחודש.

16. כאמור לעיל, התובע נפטר ביום ____. דהיינו מיום תחילת זכאותו לתשלום תגמולי ביטוח על-פי הפוליסה (____) ועד ליום פטירתו חלפו כ - ____ חודשים.

17. משכך זכאי התובע לסך של ____ ש"ח (____ ש"ח X 16.5 חודשים = ____ ש"ח) נכון ליום תחילת הזכאות לתשלומים (קרן) ובצרוף הפרשי הצמדה וריבית עומד הסכום על-סך של ____ ש"ח.

18. התובע פנה אל הנתבעת בדרישה לקבלת מלוא תגמולי הביטוח מכוח הפוליסה אך זו דחתה אותו כאמור לעיל.

19. כל הטענות בכתב תביעה זה הינן חלופיות וגם/ או מצטברות, הכל בהתאם להקשר הדברים ועניינם.

20. בהתאם לתקנות סדר הדין האזרחי (תיקון מס' 5) נתמך כתב תביעה זה בתצהיר מאת התובעים.

21. להלן רשימת המסמכים עליהם נסמכת תביעה זו (העתקי המסמכים הנ"ל מצורפים לכתב התביעה ומהווים חלק בלתי-נפרד הימנו):

א.
טופס בקשת הצטרפות לביטוח

ב.
טופס פרטי הביטוח למבוטח

ג.
טופס עיקרי הביטוח

ד.
טופס הגשת התביעה בגין פוליסת סיעוד

ה.
מכתב התובע לנתבעת מיום ____

ו.
מכתב התובע לנתבעת מיום ____

ז.
מכתב תשובת הנתבעת מיום ____

ח.
מכתב ב"כ התובע לנתבעת מיום ____

ט.
מכתב הנתבעת מיום ____

22. אשר-על-כן מתבקש כבוד בית-המשפט להזמין את הנתבעת לדין ולחייבה לשלם לתובע את הסך של ____ בצירוף הפרשי הצמדה וריבית מיום קרות תאונה ועד לתשלום המלא בפועל בצירוף הוצאות משפט ושכ"ט עו"ד.

_____________

____, עו"ד

בא-כוח התובעים

